hu en hu hu hu hu en hu hu hu de hu pl hu en hu hu de hu pl hu en hu hu hu hu en hu hu en en en hu hu hu hu hu en hu hu hu hu en hu en hu hu en hu en hu hu hu hu hu pl hu hu hu hu hu hu hu sl de hu hu hu en hu
Mik azok a hideg bevonatok? | Helios
Hungarian Bulgarian Czech English Croatian Italian Macedonian Romanian Russian Slovak Slovenian Serbian Ukrainian
A napfény meleget ad és éltet. Mi, emberek értékeljük a Nap energiáját, de ugyanakkor óvakodunk is nemkívánatos mellékhatásaitól, különösen a bőrünkön. Ugyanez vonatkozik azokra az épületekre is, melyeket akár közvetlenül, akár közvetve a Nap melegít. A napfény UV-sugárzást, valamint láthatatlan infravörös sugárzást is bocsát ki, melyek mindenfajta aljzatra károsak, és a tárgyakat kényelmetlen, sőt akár elfogadhatatlan mértékben is felmelegíthetik.
A sötét felületek elnyelik és hővé alakítják a napenergiát, míg a világos felületek a napenergia nagy részét visszaverik. A legtöbb sötét felület napsütésnek kitéve nagyon forró lesz, és több hűtésre van szükségük. Ennek egyik jele az, hogy a sűrűn benépesedett városi területekben a levegő hőmérséklete 3–10 °C-kal magasabb, mint a falusi területeken.
A felület magas hőmérsékletének káros hatása lehet a bevonatra, különösen ha fekete vagy valamilyen más nagyon sötét színe van. A világos felületek visszaverik a beeső fényt, míg a sötét felületek elnyelik és hővé alakítják. Egy napsütésnek kitett sötét felület hőmérséklete akár a hihetetlenül magas 80 °C-ot is elérheti, míg egy világos háttér 40–50 °C-nál nem melegszik tovább.
A hideg bevonatok fokozzák a napfény visszaverését. A hagyományos bevonatokkal ellentétben, melyek csak a napfény látható tartományát verik vissza, a hideg bevonatok a napfény spektrumának infravörös részét is visszaverik, így a felület kevésbé melegszik fel.
Az alacsonyabb hőmérséklet miatt a hideg bevonatok tartósabbak, és könnyen használhatók sötét színekre festéshez.
A hideg bevonatok az infravörös fényt visszaverő hideg festékanyagok felhasználásával készülnek. Ezek a láthatatlan infravörös-közeli hullámok nagy részét visszaverik, így csökkentik a felület felmelegedését. Ugyanakkor minden látható fényt elnyelnek, ez okozza a fekete megjelenést.
A TSR (Total Solar Reflectance) a napfényvisszaverő képességet jelzi 0 és 100 százalék között. A 0 érték azt jelzi, hogy a felület minden napsugárzást elnyel, a 100 érték pedig azt, hogy a felület minden napenergiát visszaver.
A magas TSR-faktor ezért azt jelenti, hogy a felület nem melegszik fel, és alacsony marad a hőmérséklete. A fehér bevonatok, melyek általában titán-dioxidot (TiO2) tartalmaznak, a leghidegebbek, mivel a TiO2 átlagos TSR = 80 értékével a napenergia legnagyobb részét visszaveri.
A tervezők és építészek nagyobb színválasztékot szeretnének olyan árnyalatokkal, melyek a napenergia legnagyobb részét visszaverik, így hűvösek maradnak. Sajnos a klasszikus bevonatok nem rendelkeznek ilyen tulajdonságokkal, ezért ebben az esetben az egyetlen fenntartható megoldás az infravörös fényt visszaverő festékanyagok használata.
A hideg, az infravörös fényt visszaverő bevonatok használhatók a hőképződés csökkentésére a napsütésnek kitett tárgyakon, így helyi energiahatékonyságot és jobb fizikai tulajdonságokat eredményeznek, ideértve a tetszetős megjelenést is.
Új Exterior Colour Collection színskálánk összes árnyalatát az időjárásnak és UV-sugárzásnak legjobban ellenálló szervetlen festékanyagokból készítettük. Bár azt javasoljuk, hogy a homlokzati felületekhez válasszon kevésbé melegedő, világosabb árnyalatokat, most már az infravörös fényt visszaverő festékeknek köszönhetően a sötét színű homlokzat is jó választás lehet. 70 válogatott színárnyalat készíthető el az infravörös fényt visszaverő festékekkel (melyeket a színskálán a ☼IR jel jelöl), ezek a klasszikus festékanyagokhoz képest alacsonyabb felületi hőmérsékletet tesznek lehetővé. Ez pedig jelentősen meghosszabbítja a sötét homlokzatok élettartamát.
Az infravörös fényt visszaverő bevonatok nyújtotta energiahatékonyság a meglevő épületeknek is hozzáadott értéket ad.
Az infravörös fényt visszaverő bevonatok használata bizonyítottan csökkenti a termoplasztikus elhajlást, miközben sötétebb, telítettebb színeket is biztosítanak, mint ami korábban csak a hagyományos színezékekkel lehetséges volt.
Összes Tipp és Trükk
A modern HGMIX rendszer pótolja a készre kevert színkeverékek spektrumából hiányzó árnyalatokat.
Gyors válaszra van szüksége? Keressen a vásárlóink által gyakran feltett kérdésekre adott válaszokban.
Ezekkel a gyakorlati trükkökkel feldobhatja az otthonát.
Nézze meg, mely boltokban kaphatók a termékeink és keresse meg a legközelebbit.
Helios, Tovarna barv, lakov in umetnih smol Količevo, d.o.o.
Količevo 65, 1230 Domžale, tel.: 01/722 40 00, fax.: 01/722 41 10
© Helios TBLUS d.o.o. – Minden jog fenntartva